open-index/open-wikipedia-markdown huggingface dataset:
Smith–Morra-gambiitti

**Smith–Morra-gambiitti** tai joskus myös pelkkä **Morran gambiitti** on sisilialaisessa puolustuksessa esiintyvä gambiitti. Sitä ei esiinny mestaritasolla kovinkaan usein, mutta kerhokäytössä se on yllättävä ase. Gambiitti menee seuraavasti:

:1.e4 c5 2.d4 cxd4 3.c3?!

Musta voi hyväksyä gambiitin lyömällä c3:een. Sen jälkeen valkea normaalisti pelaa 3. Rxc3 ja 4. Lc4 tarkoituksena painostaa mustan f7-ruutua. Valkea pyrkii myös ottamaan c- ja d-linjat haltuunsa torneillaan, jolloin mustan on vaikea löytää sopivaa paikkaa kuningattarelleen.

## Historia
Smith–Morra-gambiitti on nimetty kahden pelaajan, ranskalaisen Pierre Morran (1900–1969) ja yhdysvaltalaisen Kenneth Ray Smithin (1930–1999), mukaan. Morra julkaisi vihkosen ja useita artikkeleita Smith–Morra-gambiitista 1950-luvulla. Smith kirjoitti yhteensä yhdeksän kirjaa ja 49 artikkelia gambiitista. Kun Ken Smith osallistui kansainväliseen turnaukseen monia suurmestareita vastaan, hän käytti Smith–Morra-gambiittia kolme kertaa ja hävisi jokaisen pelin. Kun Mario Campos Lopez pelasi ranskalaista puolustusta (1...e6) sisilialaisen sijaan Smithiä vastaan, Bent Larsen kommentoi ensimmäistä siirtoa antamalla sille kysymysmerkin kommentilla: ”Parempi olisi 1...c5, mikä voittaisi sotilaan.”

## Muunnelmia
*Vastaanotettu gambiitti: 1. e4 c5 2. d4 cxd4 3. c3 dxc3 4. Rxc3
**Pääjatko: 4...Rc6 5. Rf3 d6 6. Lc4 e6 7. 0-0 Rf6 8. De2 Le7 9. Td1 e5
**Siperia-muunnelma: 4...Rc6 5. Rf3 e6 6. Lc4 Rf6 ja 7...Dc7
**Fianchetto: 4...g6 5. Rf3 Lg7 6. Lc4 Rc6
**Chicago-puolustus: 4...e6 5. Lc4 a6 6. Rf3 b5 7. Lb3 d6 8. 0-0 aja musta pelaa Ta7 jossain vaiheessa.
**Nopea kuningatar-Fianchetto: 4...e6 5. Lc4 a6 6. Rf3 b5 7. Lb3 Lb7
*Torjuttu gambiitti
**Etenemismuunnelma: 3...d3
** 3...Rf6 4. e5 Rd5
** 3...d5 4. exd5 Dxd5 (Rf6) 5. cxd4

## Ansa
Jos ei ole varuillaan, Smith–Morra-gambiitissa voi joutua avausansan kohteeksi. Jatkossa: 1. e4 c5 2. Rf3 d6 3. d4 cxd4 4. c3 dxc3 5. Rxc3 Rc6 6. Lc4 musta joutuu hankaluuksiin jos pelaa 6...Rf6

Valkea voi pelata suoraan 7. e5! jolloin peli voi jatkua esimerkiksi seuraavasti.
:7...Rxe5? 8. Rxe5 dxe5 9. Lxf7+ Kxf7 10. Dxd8 kuningattaren voitoin
:7...dxe5 8. Dxd8+ Rxd8 (8...Kxd8) 9. Rb5 Kd7? (9...Rb8, Re6, Le6) 10. Rxe5+ Ke8 11. Rc7#
:7...Rg4 8. e6! f6 9. O-O (9. Lf4) 9...Rge5 10. Rxe5 11. Ld5
:7...d5 8. Lb3 (Rxd5) Rd7 9. Fxd5 e6 10. Db5 a6 11. De2 Dc7 12. Lf4 ja mustalle jää ahdas asema.

## Katso myös
*Siipigambiitti
*Sisilialainen puolustus

## Lähteet
*Books for Success
*ChessGames.com

### Viitteet
Satisfaction

**Satisfaction** voi tarkoittaa seuraavia asioita:

* Musiikki
** *[[Satisfaction!]]*, Don Pattersonin albumi (1965)
** ”(I Can't Get No) Satisfaction”, Rolling Stonesin kappale (1965)
** ”Satisfaction”, Laura Braniganin kappale (1984)
** ”Satisfaction”, Vanilla Icen kappale (1991)
** ”Satisfaction”, italialaisen DJ:n Benny Benassin kappale (2002)
** ”Satisfaction”, amerikkalaisräppäri Even kappale (2003)
** ”Satisfaction”, eteläkorealaisyhtye F.T. Islandin kappale (2011)

* Televisio
** *[[Rokkikesä]]* (*Satisfaction*), yhdysvaltalainen draama- ja komediaelokuva (1988)
** *[[Satisfaction (australialainen televisiosarja)|Satisfaction]]*, australialainen televisiosarja (2007–2010)
** *[[Satisfaction (kanadalainen televisiosarja)|Satisfaction]]*, kanadalainen tilannekomediasarja (2013)
** *[[Satisfaction (yhdysvaltalainen televisiosarja)|Satisfaction]]*, yhdysvaltalainen draamakomediasarja (2014–2015)
Aleksandr Halifman

**Aleksandr Valerjevitš Halifman** (, s. 18. tammikuuta 1966 Leningrad, Neuvostoliitto) on venäläinen shakin suurmestari, shakkikirjailija ja entinen FIDE:n maailmanmestari.

Halifman oppi shakin kuusivuotiaana isältään. Hän saavutti suurmestarin arvon 1990 kovatasoisessa New Yorkin avoimessa turnauksessa, jonka hän voitti. 

Halifmanin merkittävin saavutus oli FIDE:n maailmanmestaruuden voitto 1999, vaikka samaan aikaan häntä vahvempi pelaaja Garri Kasparov piti kilpailevan liiton titteliä hallussaan. Halifman menetti tittelinsä seuraavana vuonna.

Halifman on myös voittanut 1982 Neuvostoliiton nuorten mestaruuden, 1984 neuvostoliitonmestaruuden, 1985 ja 1987 moskovanmestaruuden, 1990 Groningenissa, 1993 Ter Apelissa, 1994 Eupenin avoimen turnauksen, 1995 Pietarin avoimet, 1996 venäjänmestaruuden, 1997 Pietarin turnauksen, 1997 Århusissa, 1997 maailman joukkuemestaruuden Luzernissa, 1998 Bad Wiesseessa, 2000 Hoogenveenissa ja 2000 shakkiolympialaiset.

Halifman on tunnettu shakin avausteoriaa käsittelevistä kirjasarjoistaan *Opening for White According to Kramnik, 1. Nf3* ja *Opening for White According to Anand 1. e4*.

## Lähteet

## Aiheesta muualla
*
*
The Invincible Iron Man

**The Invincible Iron Man** on vuonna 2007 suoraan DVD:lle julkaistu animaatioelokuva. Elokuvassa keskityttiin Rautamiehen synnyintarinaan. Elokuvan ohjasivat Patrick Archibald ja Jay Oliva. Pääosassa esiintyivät muun muassa Marc Worden, Gwendoline Yeo, Rodney Saulsberry ja Elisa Gabrielli.

## Äänirooleissa
### Alkuperäiset

### Suomenkieliset

## Lähteet
Doris Grau

**Doris Grau** (12. lokakuuta 1924 Brooklyn, New York – 30. joulukuuta 1995 Los Angeles) oli yhdysvaltalainen näyttelijä ja ääninäyttelijä. Hänet tunnetaan ehkä parhaiten ruokalan emäntä Doriksen (*Lunchlady Doris*) ääniroolista animaatiosarjassa *[[Simpsonit]]*. Graun kuoltua keuhkosairauteen vuonna 1995 hahmo muutettiin sarjassa puhumattomaksi taustahahmoksi. Vuonna 2006 rooli annettiin Tress MacNeillelle, mutta uudemmissa jaksoissa hahmon nimeksi on vaihdettu Dora, kunnianosoituksena Grauta kohtaan, jotta alkuperäinen hahmo olisi poistunut hänen mukanaan.

Grau oli pääosan urastaan kuvaussihteeri useissa elokuva- ja tv-tuotannoissa. Hän siirtyi itse näyttelemään vasta vanhoilla päivillään. Hänellä oli aivan pieniä sivurooleja tilannekomediasarjassa *[[Cheers (televisiosarja)|Cheers]]*, komediaelokuvissa *[[Arvoisa herra]]* ja *[[Babe – urhea possu]]* sekä rikoselokuvassa *[[Coldblooded]]*.
Gerry Bamman

**Gerry Bamman** (s. 18. syyskuuta 1941 Independence, Kansas) on yhdysvaltalainen näyttelijä. Hän on esittänyt muun muassa Frank-setää elokuvissa *[[Yksin kotona]]* ja *[[Yksin kotona 2 – Eksynyt New Yorkissa]]*. Bamman on ollut naimisissa Emily Mannin kanssa, mutta on sittenmin eronnut. Liitosta syntyi yksi lapsi: poika Nicholas.

## Aiheesta muualla

*
Purple Rain

**Purple Rain** on Princen albumi vuodelta 1984. Se on Princen uran kaupallisesti menestynein albumi yli 20 miljoonan kappaleen myynnillään. Levy vietti 24 yhtäjaksoista viikkoa Yhdysvaltain listaykkösenä. Albumi on samalla soundtrack *Purple Rain* -elokuvaan, jossa Prince esittää pääosaa. Yhdysvaltalainen *[[Rolling Stone]]* -lehti valitsi *Purple Rainin* 1980-luvun toiseksi parhaaksi rocklevyksi The Clashin *[[London Calling]]in* jälkeen.

*Purple Rain* oli Princen ensimmäinen yhteistyö The Revolution -yhtyeen kanssa. Sillä on kuultavissa paljon uusia musiikillisia vaikutteita jazz-harmonioista psykedeelisiin sävyihin. Tyylilajillisesti Purple Rain on Princen rock- ja pop-vetoisin kokonaisuus. Perinteistä pop-ilmaisua levyllä edustaa muun muassa kappale ”Take Me with U”. Albumilla on vahvasti läsnä myös edellisten levyjen funk ja rhythm and blues, etenkin kappaleissa ”Computer Blue” ja ”Baby I’m A Star”. 

Levyn ensimmäinen single ”When Doves Cry” nousi listoille ympäri maailman ja oli vuoden 1984 myydyin single. Se valittiin *[[The Village Voice]]n* koostamassa Pazz & Jop -kriitikkoäänestyksessä vuoden parhaaksi singleksi. *Purple Rainin* muita hittejä olivat nimikappale, ”Let’s Go Crazy” ja ”I Would Die 4 U”. Albumi voitti Princelle vuoden 1984 gaaloissa kolme Grammya sekä Oscarin sarjassa paras elokuvan tunnuskappale.

*[[Vanity Fair]]* -lehti valitsi *Purple Rainin* vuonna 2007 kaikkien aikojen parhaaksi soundtrackiksi. Vuonna 2011 albumi valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.

## Musiikki

Levyn kappale ”Darling Nikki” antoi alkusysäyksen levyihin usein laitettaville Parental Advisory -tarroille, jotka varoittavat vanhempia kyseenalaisista sanoituksista. Poliitikko Tipper Gore oli kuullut nuoren tyttärensä kuuntelevan kappaletta, jossa lauletaan seksihullusta naisesta nimeltä Nikki. Gore perusti kohta tämän jälkeen muiden poliitikoiden kanssa yhdistyksen nimeltä Parents Music Resource Center.

## Kappaleet

Kaikki kappaleet kirjoittanut Prince, ellei toisin mainita.

#
#
#
#
#
#
#
#
#

## Lähteet
Sign o’ the Times

**Sign o’ the Times** on Princen tuplalevy vuodelta 1987. Sitä on monesti pidetty Princen parhaana albumina ja toisena päätyönä Purple Rainin ohella. Vuonna 1989 *Time Out Magazine* valitsi *Sign o’ the Timesin* maailman kaikkien aikojen parhaaksi musiikkialbumiksi. Se sijoittui kolmanneksi *Hot Pressin* kriitikoiden äänestyksessä.

## Syntyhistoria
Vuonna 1986 ilmestyneen Parade-albumin jälkeen Prince ryhtyi saman tien työstämään uutta materiaalia The Revolution -yhtyeensä kanssa. Uusien kappaleiden oli tarkoitus päätyä *Dream Factory* -nimiselle studiolevylle, mutta kun The Revolution pian hajosi erimielisyyksiin, projekti hyllytettiin. Prince oli samoihin aikoihin äänittänyt uutta soololevyä Camille-pseudonyymillään, ja tekeillä oli myös livelevy Revolutionin kanssa. Nämäkin projektit lyötiin lopulta jäihin, sillä levy-yhtiö Warner ei suostunut julkaisemaan kolmea Prince-levyä yhden vuoden aikana. Lopullinen ratkaisu oli koota kaikilta näiltä levyiltä parhaat palat yhdelle tuplalevylle. Levyn nimeksi tuli *Sign o’ the Times*.

## Singlet
Levyn ensimmäisenä singlenä julkaistiin nimikappale ”Sign o’ the Times”, joka valittiin vuoden singleksi Pazz & Jopin vuosilistauksessa (vuoden albumi oli *Sign o’ the Times*.) Kappale ottaa kantaa moniin yhteiskunnallisiin ongelmiin, kuten AIDSiin, väkivaltaan ja huumeisiin. Single nousi kolmanneksi Yhdysvaltain listalla. Levyn suurin hitti oli Sheena Eastonin kanssa duetoitu ”U Got the Look”, joka nousi listakakkoseksi ja pysyi Top-10:ssa kuusi viikkoa. Myös ”I Could Never Take the Place of Your Man” pääsi kymmenen myydyimmän singlen joukkoon Amerikassa.

## Kappalelista

Kaikki kappaleet Princen kirjoittamia, ellei toisin mainita

## Lähteet

## Aiheesta muualla
*
John Heard

**John Matthew Heard, Jr.** () oli yhdysvaltalainen näyttelijä. Hänet tunnetaan mm. Kevinin isän Peter McCallisterin roolista elokuvissa *[[Yksin kotona]]* ja *[[Yksin kotona 2 – Eksynyt New Yorkissa]]*. Heard näytteli yli sadassa elokuvassa. Hän näytteli lisäksi muun muassa elokuvissa *[[Heräämisiä]]* (1990) ja *[[Pelikaanimuistio]]* (1993). Heard on ollut ehdolla Emmy-palkinnon saajaksi esittämästään Vin Makazianin roolista televisiosarjassa *[[Sopranos]]*. Hänelle on myönnetty kaksi Obie-palkintoa rooleistaan Off-Broadway-näytelmissä *[[Othello]]* ja *Split*.

Heard kuoli yllättäen 71-vuotiaana hotellihuoneessaan Palo Altossa, Kaliforniassa 21. heinäkuuta 2017. Tietojen mukaan Heard oli toipumassa äskettäin tehdystä selkäleikkauksesta. Virallinen kuolinsyy oli ”äkillinen sydänkohtaus, joka johtui ateroskleroottisesta ja hypertensiivisestä sydänsairaudesta”.

## Lähteet

## Aiheesta muualla

*
Itsetiivistyvä betoni

**Itsetiivistyvällä betonilla** (it-betoni, IT-betoni, ITB) on kyky täyttää muotit ja ympäröidä raudoitus ilman mekaanista tiivistystä. Iitsetiivistyvä betoni poikkeaa nimenomaan muokkautuvuudellaan tavanomaisesta betonista. Itsetiivistyvä betoni on yleisnimitys vastaavasti kuin täryttämällä tiivistetävä betoni.

It-betonin koostumus eroaa tavanomaisesta betonista tietyiltä osin kuten hienoainesmäärän ja käytettävän tehokkaan niin kutsutun kolmannen sukupolven notkistimen osalta. Tällä perusteella ITB:n ominaisuuksista voidaan puhua yleisellä tasolla. Kuitenkaan ei it-betonia voida luokitella kaikilta ominaisuuksiltaan tietylle rajatulle alueelle. Sen kaikki ominaisuudet ovat suhteessa koostumukseen vastaavasti kuin tavanomaisenkin betonin ominaisuudet.

Itsetiivistyvässä betonissa käytettävä lisähienoaines voi olla reaktiivista, kuten sementti ja lentotuhka tai reagoimatonta jauhemateriaalia. It-betonimassan viskositeettiominaisuuksia voidaan muuttaa myös erityisellä lisäaineella, niin kutsutulla stabilaattorilla.

## Kirjallisuutta
* Itsetiivistyvän betonin käyttö paikallavalurakenteissa, 2004. Betonikeskus ry. Helsinki
* ITB itsetiivistyvä betoni, 2004. Betonikeskus ry. Helsinki

## Aiheesta muualla
*Rudus: Itsetiivistyvä betoni, ITB (PDF)
Peter Ashdown

**Peter Hawthorn Ashdown** (s. 16. lokakuuta 1934, Danbury, Essex) on brittiläinen entinen Formula 1 -kuljettaja. Ashdown osallistui yhteen kilpailuun Cooper-tallissa kaudella . Kyseinen kilpailu oli Britannian Grand Prix 1959. Ashdown oli kilpailun 12.

## Lähteet
Bestman

**Bestman** eli **best man** on häissä sulhasta avustava miespuolinen ystävä tai sukulainen.

Yleensä bestmaniksi valitaan sulhasen veli, miespuolinen serkku tai läheinen ystävä. Hänen tehtävänsä on säilyttää vihkisormusta ja ojentaa se papille, kun tämä pyytää sitä vihkiseremoniassa. Ylimalkaan bestman toimii sulhasen seuralaisena viimeisen vuorokauden ajan ennen vihkimistä.

Ortodoksisessa kirkossa bestmaneja on neljä, ja seremoniassa he kannattelevat vuorotellen kahtena parina vihkikruunuja morsiusparin pään päällä.

Myös luterilaisessa kirkossa käytettiin vihkimisen aikana 1900-luvun alkuun saakka tavallisesti sulhasen veljien tai setien kannattamaa telttakatosta eli tellaa. Tapa on peräisin juutalaisuudesta, ja se hävisi käytöstä ensimmäisen maailmansodan aikoihin.

## Lähteet
Ian Ashley

**Ian Hugh Gordon Ashley** (s. 26. lokakuuta 1947 Wuppertal, Saksa) on brittiläinen entinen Formula 1 -kuljettaja. Ashley osallistui 11 kilpailuun kausina &ndash; Token, Williams, BRM, Hesketh ja Brabham-talleissa. Hän pääsi starttaamaan vain neljään kilpailuun, lopuista hän karsiutui.

## Lähteet
Gerry Ashmore

**Joseph Frederick Harold Gerald Ashmore** (25. heinäkuuta 1936, West Bromwich, Staffordshire – 25. elokuuta 2021, Leamington Spa, Warwickshire) oli brittiläinen Formula 1 -kuljettaja. Ashmore osallistui neljään kilpailuun Lotus-tallissa kausilla  ja . Hänen paras (ja ainoa) sijoituksensa oli Saksan Grand Prix'ssa 1961 saavuttama 16. sija. Ashmore oli brittiläisen autourheilukerhon British Racing Drivers’ Clubin (BRDC) täysjäsen vuodesta 1962 lähtien.

## Lähteet
Prahan rauha

**Prahan rauha** voi tarkoittaa:

* vuonna 1635 kolmikymmenvuotisessa sodassa solmittua Prahan rauhaa
* vuonna 1866 Preussin-Itävallan sodan päättänyttä Prahan rauhaa.
Sivustointi

**Sivustointi** on shakkitermi, jolla tarkoitetaan lähetin kehittämistä ruutuihin b2/b7 tai g2/g7. Sivustointi on usean hypermodernin shakkiavauksen perusta. Sivustoinnilla annetaan yleensä vastustajan miehittää keskusruudut sotilaillaan, jonka jälkeen se murskataan sivustoiduilla läheteillä ja sotilashyökkäyksillä. Tämä myös antaa mahdollisuuden odottaa e- ja d-sotilaiden siirtämisessä, koska lähettien ei tarvitse päästä keskelle lautaa.
__NOTOC__

Sivustointi antaa lähetille kokonaisen diagonaalin hallittavaksi (a1-h8 tai h1-a8). Usein lähetistä tuleekin niin voimakas, että vastustaja yrittää vaihtaa sen pois hinnalla millä hyvänsä tai pelaamalla omat sotilaansa vastustajan lähetin värisille ruuduille rajoittamaan sen kulkua. Sivustoidun lähetin kanssa pitää olla varovainen, sillä jos sen vaihtaa heti tilanteen tultua pois, omat lähetin väriset ruudut voivat heikentyä liikaa.

## Sivustointi avauksissa
Kuningas- ja kuningatarintialainen puolustus on nimetty sen mukaan, että musta vastaa valkean d4- ja c4-siirtoihin d5:llä ja toisen lähettinsä sivustoinnilla. Myös Aljechinin puolustus antaa valkealle ison sotilaskeskustan tavoitteena sivustoida lähetit ja sen jälkeen tuhota se. Sisilialaisen puolustuksen lohikäärmemuunnelmassa musta sivustoi f8-lähettinsä, joka vaikeuttaa samalla valkean c1-lähetin kehittämistä, koska lähetin kehittäminen jättäisi b2-ruudun suojattomaksi.

## Lähteet
*
*Golombek, Harry (1977), Golombek’s Encyclopedia of Chess, Crown Publishing, 

### Viitteet
Sorsanputki

**Sorsanputki** eli **isosorsanputki** (*Sium latifolium*) on Euroopassa ja Siperiassa tavattava myrkyllinen sarjakukkainen kasvi. Suomessa laji on erittäin uhanalainen, erityisesti suojeltu ja koko maassa rauhoitettu laji.

## Ulkonäkö ja koko
Monivuotinen sorsanputki kasvaa 100–150 cm korkeaksi. Sen varsi on pysty, särmikäs ja kalju. Uposlehdet ovat kaksi tai kolme kertaa parilehdykkäisiä ja hyvin kapealiuskaisia. Ilmalehdet ovat kaksi- tai kolmeparisia, lehdykät 5–10 cm soikeita tai puikeita ja sahalaitaisia. Kukinnon pää- ja pikkusarjat ovat suojuksellisia. Pääsarjan suojuksen lehdet ovat isoja ja lehtimäisiä. Kukkien teriöt ovat valkoisia. Sorsanputki kukkii heinä-elokuussa. Sorsanputki leviää sekä siemenistä että rönsyistä.

Sorsanputken varsiosa on erittäin myrkyllinen, mutta sen lehtiä on keitetty ja syöty Italiassa. Lisäksi sen kypsiä siemeniä on käytetty pula-aikana leivonnassa Suomessa ja Pohjoismaissa.

## Levinneisyys
Sorsanputken levinneisyysalue ulottuu Espanjasta Keski- ja Itä-Euroopan kautta aina Länsi-Siperiaan saakka. Etelässä sen levinneisyysalue ulottuu Etelä-Italiaan ja Kaukasukselle, pohjoisessa Britteinsaarille, Etelä-Ruotsiin, Etelä-Suomeen ja Venäjän Karjalaan.

Suomessa sorsanputkea on tavattu vain muutamassa paikassa etelärannikolla. Näistä vakituisia kasvupaikkoja on ollut ilmeisesti vain kaksi: Uudenkaupungin Sirppujoen alajuoksulla sekä Haminan Vehkalahden Summanjoen suulla ja läheisissä merenlahdissa. Lajia tavataan enää vain Haminan kasvupaikalla, ja siksi se on Suomessa erityisesti suojeltava laji. Vuosien 2000 ja 2010 uhanalaisuusarvioinneissa sorsanputki luokiteltiin äärimmäisen uhanalaiseksi. Vuonna 2019 se luokiteltiin enää erittäin uhanalaiseksi.

## Elinympäristö
Sorsanputki kasvaa matalassa vedessä, mieluiten hitaasti virtaavien jokien suojaisissa, savipohjaisissa lahdekkeissa sekä jokisuilla suojaisilla paikoilla murtovedessä. Se viihtyy myös runsasravinteisissa järvissä ja pienvesissä. Kasvupaikoiltaan sorsanputki on ravinteisuuden osalta varsin vaatelias. Suomessa lajia uhkaa lähinnä laiton kerääminen. Kasvupaikkoja on tuhoutunut myös vesistöjen ruoppaamisen yhteydessä.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* Uotila, Pertti: *Sorsanputki*. Teoksessa *Uhanalaiset kasvimme*. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 248.

### Viitteet

## Aiheesta muualla
*Kasviatlas 2020: Sorsanputken levinneisyys Suomessa
*Kasviatlas 2018: Sorsanputken levinneisyys Suomessa
*Luontoportti: Sorsanputki (''Sium latifolium'')
*ITIS: ''Sium latifolium'' 
*United States Department of Agriculture (USDA): Sium latifolium 
*Flora of China: Sium latifolium
Hannu Helin

**Hannu Helin** (23. huhtikuuta 1944 Kuopio – 26. tammikuuta 2015 Helsinki) oli suomalainen prosaisti ja runoilija. Hän julkaisi lyriikkaa, romaaneja ja käännöksiä. 

Helin määritteli tehtäväkseen tutkimusmatkan suomen kieleen. Hänen 14. teoksensa *Amnesia allegro* ilmestyessä hänen sanottiin vaativan lukijaltaan yleissivistystä, ja joissakin runokokoelmissa olikin selitysosio. Maaria Pääjärvi kertoi *[[Parnasso]]ssa*, että ”Helinin runouden kieli lähestyy kokemusta luonnollisesta kielestä, joka ei koskaan ole sisäsiistiä ja kultivoitua”.

Viimeinen kokoelma *[[Kaikki kaikessa]]* ilmestyi 2013. Miikka Laihinen sanoo *[[Parnasso]]ssa*, että Helin "tasapainoilee [siinä] kielen ja kuoleman harmaalla vyöhykkeellä". Sen sairaudesta ja kuolemasta karhea ääni käyttäytyy pääasiassa huonosti. Laihisen mukaan teoksella ei ole annettavaa hermeettisistä tekstikokonaisuuksista innostuvalle lukijalle.

Helin kuoli 70-vuotiaana Helsingissä 26. tammikuuta 2015 pitkään sairastettuaan.

## Tuotantoa
* *Tärisen maailman kyljessä*, runoja, Weilin+Göös, 1978, 
* *Niin paljon heikkoa voimaa*, runoja, Weilin+Göös, 1979, 
* *Sanna Sannaseni*, romaani, Weilin+Göös, 1980, 
* *Tänään on huomenna eilen*, runoja, Weilin+Göös, 1981, 
* *Ruusun varjossa*, runoja, Weilin+Göös, 1984 
* *Papukaijatulppaani*, runoja, Gummerus, 1988 
* *Tuulen tiedekunta*, runoja, Pulvis & Umbra, 1993 
* *In Nemoriam*, runoja, Pulvis & Umbra, 1997, 
* *Ei vielä mutta jo*, Runot 1978–1999, Pulvis & Umbra, 1999, 
* *Tohu vabohu*, runoelma, Pulvis & Umbra, 1999 (ei erillisenä kirjana)
* *Perpetuum immobile*, runoelma, Pulvis & Umbra, 1999 (ei erillisenä kirjana)
* *Tristia*, runoelma, Pulvis & Umbra, 1999, 
* *A Human Been*, runoelma, Pulvis & Umbra, 2001, 
* *Amnesia allegro*, runoelma, Pulvis & Umbra, 2003, 
* *Ctrl Alt Del*, runoelma, Pulvis & Umbra, 2004, 
* *Linnumpi nyt*, runoelma, Pulvis & Umbra, 2005, 
* *Godbuy*, runoelma, Pulvis & Umbra, 2007, 
* *Neuhickyr*, runoelma, poEsia, 2007,  (Ville-Juhani Sutisen kanssa)
* *Work in Progress I*, blogiteksti, Pulvis & Umbra, 2007,  
* *Sesame mucho*, runoelma, Pulvis & Umbra, 2008, 
* *Batyskafi Trieste eller de sista orden av ett ögönblick*, runoelma, Pulvis & Umbra, 2009, 
* *Pomes penyho*, (poems in English), Pulvis & Umbra, 2009,  – näköispainos, ntamo, 2013, 
* *Lehtien kirja*, Pulvis & Umbra, 2010, 
* *Maailman sivu*, Kootut runoelmat 1999–2010, Pulvis & Umbra, 
* *[[Kaikki kaikessa]]*. Osuuskunta Poesia, 2013. 
* *alisiin ylisiin*, runoelmat 2010–2014, Helsinki: Poesia, 2019 
* *Work in Progress I–VI*, blogi 2004–2014 luettavissa SKS:ssä

Runoja koti- ja ulkomaisissa antologioissa ja kokoomateoksissa.

## Käännöksiä
* Marina Tsvetajeva: Valitut runot, Pulvis & Umbra, 1997, 

## Runoja netissä
*Kootut runot & Poems In English, Pulvis & Umbra, 1995
* Marina Tsvetajeva: Valitut runot, Pulvis & Umbra, 1997, ISBN 951-97080-0-6

## Tunnustuksia
* J. H. Erkon esikoisteospalkinto, 1978
* Weilin+Göösin kirjallisuuspalkinto, 1979 
* Tanssiva Karhu -raadin kunniamaininta, 1994
* Vuoden runoilija Poeta Finlandiae, 1999
* Lahden kaupunginrunoilija, 2000 
* Hyvinkään kaupungin taidepalkinto, 2000 
* Nuori Voima -palkinto, 2012 

## Lähteet
Brasilian lentopallon Superliiga

**Brasilian lentopallon Superliiga** on ylin sarjataso lentopallossa Brasiliassa. Superliigaa organisoi Brasilian lentopalloliitto. Superliigassa pelaa yhteensä kymmenen joukkuetta. Liigan suurimmat joukkueet ovat Minas, São Paulo ja Rio De Janeiro.

## Sarjajärjestelmä

Superliiga starttaa käyntiin joulukuun alussa. Sitä pelataan aina maaliskuun loppuun asti, jolloin mestari on selvillä. Pelejä on kaksi kertaa viikossa jokaisella joukkueella. Runkosarjassa kaikki joukkueet kohtaavat toisensa sekä koti- että myös vieraskentällään. Tämän jälkeen kahdeksan parasta joukkuetta pelaavat pudotuspelit niin että runkosarjan voittaja kohtaa runkosarjan kahdeksannen ja niin edelleen. Ottelut pelataan paras neljästä järjestelmällä. Joukkueilla saa olla enintään kaksi ulkomaalaispelaajaa peliluettelossa.

## Historia

Brasiliassa nähtiin huippulentopallopelejä 1960-luvulla vain A-maajoukkueen toimesta, kun maan sisäistä lentopalloliigaa ei ollut. Vuonna 1976 Brasiliaan perustettiin maan historian ensimmäinen sisäinen lentopalloliiga, johon sai osallistua joukkueita kaikista kaupungeista. Liiga oli amatööriliiga vielä tuolloin. Kaksi kautta pyörittyään liigan suosio oli noussut jo niin suureksi että Brasiliassa saatiin jo nauttia huippupeleistä ammattilaiseurojen välillä kun Rio De Janeiro, São Paulo ja Mias Gerais olivat siirtyneet täysin ammattilaiseuroiksi.

Vuonna 1981 lentopalloliiga sai lopullisesti ammattilaisliigan statuksen. Liigan nimeksi vakiintui tuolloin Brasilian lentopalloliiga. Liigan nimi muuttui kuitenkin kaudella 1995, kun se muutti nimensä Brasilian Superliigaksi.

## Mestarit

## Muuta

Superliigan joukkueet eivät pelaa mitään muuta sarjaa kuin omaa sisäistä sarjaansa. Sarjaa pidetään yhtenä maailman parhaimmista vaikka se ei olekaan Euroopassa.
Lisa Harrison

**Lisa Harrison** (s. 2. tammikuuta 1971) on yhdysvaltalainen koripalloilija. Hän pääsi WNBA-pelaajaksi vuonna 1999 joukkueenaan Phoenix Mercury.

Harrison syntyi Mount Washingtonissa, Kentuckyssä, ja valmistui Tennesseen yliopistosta vuonna 1993. Ennen Phoenix Mercuryyn pääsyään hän oli pelannut Columbus Questissa (1996) ja Portland Powerissa (1997–1999).

Harrison on pituudeltaan 186 senttiä. 

## Lähteet
Lisa Nicole Carson

**Lisa Nicole Carson** (s. 12. heinäkuuta 1969 New York, Yhdysvallat) on yhdysvaltalainen näyttelijä. Hänen tunnetuin roolinsa oli televisiosarjassa *[[Ally McBeal]]*, jossa hän esitti Renee Raddickia vuosina 1997–2002. Hän on esittänyt myös *[[Teho-osasto (televisiosarja)|Teho-osasto]]*-sarjan Carla Reeceä vuosina 1996–2001.

## Aiheesta muualla
*
Kunniakierros

**Kunniakierros** voi tarkoittaa seuraavia:

* ''Kunniakierros'', Juvan Pallo -pesäpalloseuraa käsittelevä dokumenttielokuva vuodelta 2019
* *Kunniakierros*, Aku Ankan satasivuiset -sarjaan kuuluva sarjakuvakirja vuodelta 2007.
Ruslan Ponomarov

**Ruslan Olehovytš Ponomarov** (, s. 11. lokakuuta 1983 Horlivka, Ukrainan SNT) on ukrainalainen shakin suurmestari ja entinen FIDE:n maailmanmestari.

Suurmestarin arvon Ponomarov varmisti aikoinaan nuorimpana maailmassa, 14 vuoden ja 17 päivän ikäisenä. 

FIDE:n maailmanmestaruuden Ponomarov saavutti 2002, kun hän kukisti Moskovassa pelatussa knock-out-turnauksen loppuottelussa maanmiehensä Vasyl Ivantšukin pistein 4½–2½. Metropol-hotellissa pelattu finaali oli yksipuolinen näytelmä. Ensimmäisessä pelissä Ivantšuk pelasi hermostuneesti ja hävisi nopeasti. Seuraavissa peleissä hänen ei onnistunut viimeistellä lupaavia asemia. Ottelu ratkesi käytännössä viidennessä pelissä, jossa Ivantšukin selvä etu karkasi ja Ponomarov nousi voittoon. Nuori mestari hyötyi FIDE:n turnauksissa tuolloin käytetystä nopeasta pelirytmistä, mutta hän osoitti myös hallitsevansa hyvin pelin kaikki osa-alueet.

Ponomarovin piti pelata Prahan sopimuksen mukaisesti FIDE:n MM-ottelu Garri Kasparovia vastaan 2003. Ottelu kariutui, koska Ponomarov ja hänen silloinen managerinsa Silvio Danailov eivät allekirjoittaneet sopimusta. Ponomarov menetti tittelinsä 2004, kun Rustam Kasymdžanov voitti FIDE:n knock-out-turnauksen. Vuonna 2005 Ponomariov saavutti tiettävästi viimeisen ihmisen voiton huipputason tietokoneohjelmasta turnausolosuhteissa.

Vuonna 2011 Ponomarov voitti Ukrainan mestaruuden. 

## Lähteet

## Aiheesta muualla

* 
*
Poro (tähdistö)

**Poro** (lat. *Tarandus vel Rangifer* eli *Tarandus* tai *Rangifer*) on pieni pohjoisen tähtitaivaan tähdistö. Se on lähellä Pohjantähteä, Kefeuksen ja Kirahvin tähdistön välissä. Poron tähdistöä ei käytetä nykyään. Tähdistön kehitti ranskalainen tähtitieteilijä Pierre-Charles Le Monnier. Monnier julkaisi Poron tähdistön kirjassaan *La Théorie des Comètes* vuonna 1743 oltuaan vuosina 1736&ndash;1737  Pierre Louis Moreau de Maupertuis'n retkikunnan kanssa Suomen Lapissa tutkimassa, onko maapallo navoiltaan litistynyt.

## Lähteet
*
*
*
Prahan rauha (1866)

**Prahan rauha** () oli Prahassa 23. elokuuta vuonna 1866 solmittu Preussin-Itävallan sodan päättänyt rauhansopimus. Alustava rauhansopimus oli allekirjoitettu 26. heinäkuuta. Sodassa Itävallan keisarikunnan lyöneeseen Preussin kuningaskuntaan liitettiin rauhan myötä Hannoverin kuningaskunta, Hessenin vaaliruhtinaskunta, Nassaun herttuakunta ja Frankfurtin vapaakaupunki sekä Holsteinin ja Schleswigin herttuakunnat. Itävalta tunnusti Saksan liiton hajottamisen. Prahan rauha nosti Preussin kuningaskunnan saksalaisten valtioiden keskuudessa määräävään asemaan mahdollistaen Pohjois-Saksan liiton perustamisen. Preussin kuninkaan tuli toimia liittokanslerin avustuksella Pohjois-Saksan liiton päämiehenä. Oli myös perustettava liittoneuvosto, jossa oli edustajat kaikista jäsenvaltioista, ja yksikamarinen eduskunta, jonka jäsenet valittaisiin yleisellä äänioikeudella kolmeksi vuodeksi.

## Lähteet
Pirjo Laitila

**Pirjo Laitila** on vuoden 1971 Miss Suomi. Miss Universum -kilpailussa hän oli 2. perintöprinsessa, Miss Eurooppa -kilpailussa kuudes ja Miss Skandinavia -kilpailussa 4. perintöprinsessa. Hän on esiintynyt televisiossa ja radiossa, ja pian missivoittonsa jälkeen hän levytti muun muassa kappaleen "Kaikki toisin on".
__NOTOC__
Pirjo Laitilan veli Juha Laitila on tunnettu viihdetaiteilija ja tytär Emma-Lotta Laine kaksinkertainen maailmanmestari ringetessä. Kaikkiaan hänellä on neljä lasta vuodet 1976–1992 kestäneestä avioliitostaan.

Ennen missiuraansa Pirjo Laitila tunnettiin pikaluistelijana, jonka aika 500 metrillä oli 53,9 ja 1&nbsp;500 metrillä 1.56,7. *[[Helsingin Sanomat|Helsingin Sanomien]]* urheiluosastossa kirjoitettiin Suomen saaneen Laitilasta ”ensimmäisen urheilumissin”. Missivuotensa aikanakin hän osallistui mahdollisuuksiensa mukaan Tapion Hongan naisten jalkapallojoukkueen harjoituksiin.

Monien aikansa missien tavoin Laitila sai roolin Spede Pasasen elokuvassa. Hänen missivuoteensa osui lännenparodia *[[Hirttämättömät]]* (1971), jossa hänen roolihahmonsa on Margareta Smith.

## Lähteet
* http://lempimissit.suntuubi.com/?cat=41 

### Viitteet

## Aiheesta muualla
*
Pesäpallon maailmancup

**Pesäpallon maailmancup** on pesäpallon kansainvälinen turnaus, joka on järjestetty kymmenen kertaa: Suomessa vuosina 1992, 1997, 2009, 2017 ja 2023, Australiassa 2000 ja 2012, Ruotsissa 2003, Saksassa 2006 ja Sveitsissä 2015.

Vuoden 2019 turnaus järjestettiin Intiassa.

Naisten ja sekajoukkueiden maailmancupia on pelattu 1992 ja jälleen vuodesta 2000.

Suomi on ylivoimaisesti menestynein kaikista joukkueista. Se on voittanut kaikista turnauksista kultaa. Australia on toiseksi menestynein. Se on voittanut 11 hopeamitalia ja 8 pronssimitalia.

## Turnaukset ja mitalistit

## Mitalitaulukko
Taulukon pisteet on laskettu seuraavasti: kulta = 3 pistettä, hopea = 2 pistettä ja pronssi = 1 piste. 

## Lähteet

## Aiheesta muualla
* Ylen Elävä arkisto: Murskaavaa ylivoimaa pesäpallon maailmancupin finaalissa
Kutojat

**Kutojat** (Ploceidae) on pienikokoisten varpuslintujen heimo. Niitä löytyy luonnonvaraisina Saharan eteläpuolisesta Afrikasta, trooppisesta Aasiasta sekä Australiasta. Monien kutojien koiraat ovat kirkkaanvärisiä, yleensä punamustia tai keltamustia. Joillain lajeilla värikäs höyhenpeite on ainoastaan juhlapuvussa, pesimisaikaan. Kutojat ovat saaneet nimensä hienosti kudotuista pesistä. Pesien koko, muoto, rakennusmateriaali ja rakennustekniikat vaihtelevat lajeittain, mutta useimpien lajien sisäänmenoaukko on pesän alapuolella. Linnut elävät usein suurina parvina, ja pesivät suurina ryhminä. Usein koiraat rakentavat pesän houkutellakseen naaraita, ja yhtä pesää rakentaa yleensä useampikin koiras.  

Kutojat ovat läheistä sukua varpusille ja ne on toisinaan luokiteltu samaan heimoon kuuluviksi.

Kutojiin kuuluu 15 sukua ja 116 lajia. Suurin suku on kutojien suku, johon kuuluu 64 lajia. 

## Suvut ja lajit

### [[Hilkkakutojat]] ''Pseudonigrita''
* Harmaahilkkakutoja *Pseudonigrita arnaudi*
* Mustahilkkakutoja *Pseudonigrita cabanisi*

### [[Kutojat (suku)|Kutojat]] ''Ploceus''

### [[Miljoonakutojat]] ''Quelea''
* Kardinaalikutoja *Quelea cardinalis*
* Miljoonakutoja *Quelea quelea*
* Punahuppukutoja *Quelea erythrops*

### [[Piispat]] ''Euplectes''

### [[Puhvelikutojat]] ''Bubalornis''
* Etelänpuhvelikutoja *Bubalornis niger*
* Puhvelikutoja *Bubalornis albirostris*

### [[Punakutojat]] ''Malimbus''

### [[Saarikutojat]] ''Foudia''

### [[Suomuotsakutojat]] ''Sporopipes''
* Pisamaotsakutoja *Sporopipes frontalis*
* Suomuotsakutoja *Sporopipes squamifrons*

### [[Varpuskutojat]] ''Plocepasser''
* Valkokulmakutoja *Plocepasser mahali*
* Valkoperäkutoja *Plocepasser donaldsoni*
* Varpuskutoja *Plocepasser superciliosus*
* Viirunaamakutoja *Plocepasser rufoscapulatus*

### Lajeja, joilla on oma sukunsa
* Kekonokkakutoja *Amblyospiza albifrons*
* Kongonkutoja *Brachycope anomala*
* Punakaapukutoja *Anaplectes rubriceps*
* Suomukutoja *Histurgops ruficauda*
* Tasavaltalainen *Philetairus*
* Tuliperäkutoja *Dinemellia dinemelli*

## Lähteet
Little Eva

**Little Eva**, oikealta nimeltään **Eva Narcissus Boyd**, (29. kesäkuuta 1943 – 10. huhtikuuta 2003) oli yhdysvaltalainen laulaja. Hänet muistetaan ennen kaikkea vuoden 1962 hittikappaleesta ”The Loco-Motion”.

Eva Boyd syntyi Belhavenissa, Pohjois-Carolinassa. Perheeseen kuului kaikkiaan 15 sisarusta. Lempinimen ”Little Eva” hän sai, koska hänellä oli Eva-niminen täti – ”Big Eva”. Lapsuudessaan Eva lauloi neljän sisaruksensa kanssa gospelryhmässä Boyd Five. 1960-luvun alkaessa hän työskenteli New Yorkissa kotiapulaisena ja sivutoimisena laulajana, kun lauluntekijäpariskunta Carole King ja Gerry Goffin palkkasi hänet tyttärensä lapsenvahdiksi. Gerry ja King antoivat 19-vuotiaan Evan laulaa demoversion ”The Loco-Motionista” ja se vakuutti heidät niin, että se päätettiin julkaista sellaisenaan, vaikka alun perin kappale oli kirjoitettu Dee Dee Sharpille. Little Evan ”The Loco-Motion” nousi Yhdysvalloissa hittilistan ykköseksi.

Little Eva ei pystynyt enää toistamaan ensihittinsä menestystä, vaikka sitä seurannut ”Keep Your Hands Off My Baby”, niin ikään Kingin ja Goffinin tuotantoa, vielä sijoittuikin Yhdysvaltain listalla hyvin kahdenneksitoista. Sen jälkeen hänen ainoa top 20 -listalle yltänyt kappaleensa oli vuoden 1963 ”Let’s Turkey Trot”. Käytyään konserttikiertueella Euroopassa ja toimittuaan esimerkiksi The Driftersin ja Ben E. Kingin taustalaulajana Little Eva vetäytyi 1970-luvulle tultaessa musiikkiuralta, kunnes teki paluun Kylie Minoguen coverversion nostettua 1980-luvun lopulla ”The Loco-Motionin” jälleen pinnalle. 1990-luvulla Little Eva konsertoi Little Richardin kanssa ja jatkoi esiintymistä 2000-luvun alkuun asti. Silloin hänellä diagnosoitiin kohdunkaulan syöpä, johon hän vuonna 2003 kuoli 59 vuoden ikäisenä.

Little Eva oli naimisissa James Harrisin kanssa vuodesta 1962 tämän kuolemaan 1983 saakka. Pariskunnalla oli poika ja kaksi tytärtä.

## Lähteet
Uwe Daßler

**Uwe Daßler** (11. helmikuuta 1967, Ebersbach, Saksi) on saksalainen entinen uimari ja olympiavoittaja. Hän edusti urallaan Itä-Saksaa sekä Saksojen yhdistymisen jälkeen Saksaa. Daßler voitti 400 metrin vapaauinnin olympiakultaa Soulista 1988. Samoissa kilpailuissa hän voitti myös hopeaa 4 × 200 m vapaauintiviestistä sekä pronssia 1500 metrin vapaauinnista.
Hän voitti uransa aikana myös kolme Euroopan mestaruutta sekä yhden MM-hopean.

## Lähteet
West India Quayn asema

**West India Quayn asema** on liikennepaikka Docklands Light Railwaylla Lontoon Tower Hamletsin kaupunginosassa Canary Wharfin pohjoispuolella, Lontoon matkakortin vyöhykkeellä 2. Se sijaitsee noin 50 metriä etelään North Quayn raideristeyksestä ja 130 metriä pohjoiseen Canary Wharfin asemasta, ollen yksi lyhimmistä kahden aseman välimatkasta maailmassa. Asema avattiin 31. elokuuta 1987, mutta se oli suljettuna vuosina 1991–1993 lähialueen uudelleenrakentamisen vuoksi.

Asemalla on neljä raidetta ja kaksi laituria. Normaaliliikenteessä etelään kulkevat junat käyttävät kahta itäisintä raidetta, Stratfordiin kulkevat läntistä keskiraidetta ja keskustaan läntisintä raidetta.

## Lähteet

## Aiheesta muualla
Anne Heggtveit

**Anne Heggtveit** CM (s. 11. tammikuuta 1939) on kanadalainen alppihiihtäjä, joka voitti naisten pujottelussa kultaa vuoden 1960 talviolympialaisissa Squaw Valleyssä.

Ottawassa syntynyt Heggtveit sai vuoden 1960 Lou Marsh Trophyn ja kuuluu Canada's Sports Hall of Fameen.

## Lähteet
Andrea Mead-Lawrence

**Andrea Mead-Lawrence** (19. huhtikuuta 1932 – 30. maaliskuuta 2009) oli yhdysvaltalainen alppihiihtäjä ja olympiavoittaja.

Mead-Lawrence kilpaili jo 15-vuotiaana Sankt Moritzin 1948 talviolympialaisissa ja sijoittui pujottelussa kahdeksanneksi. Hän voitti Oslon 1952 olympialaisissa kultaa sekä pujottelussa että suurpujottelussa. Pujottelun ensimmäisessä laskussaan hän kaatui mutta nousi ylös ja selviytyi maaliin neljänneksi nopeimmalla ajalla. Toisessa laskussa hän oli ylivoimaisesti nopein ja voitti hopealle sijoittuneen Ossi Reichertin yhteisajoissa 0,8 sekunnilla. Suurpujottelussa hän oli 2,2 sekuntia hopeamitalisti Dagmar Romia nopeampi. Neljä vuotta myöhemmin Cortina d'Ampezzon olympialaisissa Mead-Lawrence sijoittui suurpujottelussa neljänneksi 0,1 sekuntia pronssimitalisti Dorothea Hochleitnerille hävinneenä.

## Lähteet
* 
*
Barbara Krause

**Barbara Krause** (s. 7. heinäkuuta 1959) on saksalainen uimari. 

Itä-Berliinissä syntynyt Krause estyi keuhkoputkentulehduksen takia lähtemästä Montréaliin vuoden 1976 kesäolympialaisiin. Moskovaan hän kuitenkin pääsi vuoden 1980 olympialaisiin ja voitti siellä kolme kultamitalia: 100 metrin, 200 metrin ja 4&nbsp;×&nbsp;100 metrin vapaauinneissa.

Maailmanmestaruuskilpailuissa Krause voitti vuonna 1978 Berliinissä yhden kultamitalin ja kolme hopeaa. Euroopan-mestaruuskilpailuissa hän voitti Jönköpingissä 1977 kaksi kultaa sekä hopean ja pronssin (yhden kumpaakin).

## Lähteet
Gerry Goffin

**Gerald ”Gerry” Goffin** (11. helmikuuta 1939 – 19. kesäkuuta 2014 Brooklyn, New York, Yhdysvallat) oli yhdysvaltalainen sanoittaja, joka tuli tunnetuksi varsinkin yhteistyöstään Carole Kingin kanssa. Goffin ja King kuuluvat sekä Songwriters (1987) että Rock and Roll Hall of Fameen (1990).

Goffin oli naimisissa Kingin kanssa vuosina 1960–1968. Parin yhteistyön tulosta olivat esimerkiksi kappaleet ”Will You Love Me Tomorrow” (1960) ja ”The Loco-Motion” (1962). Goffin työskenteli myös esimerkiksi Barry Goldbergin ja Michael Masserin kanssa.

## Lähteet
Rustam Qosimjonov

**Rustam Qosimjonov** (s. 5. joulukuuta 1979) on uzbekistanilainen shakin suurmestari. Hän oli FIDE:n shakin maailmanmestari 2004–2005.

Rustam Qosimjonovista tuli FIDE:n maailmanmestari Tripolin 2004 maailmanmestaruuskisoissa, jonka finaalissa hän voitti Englannin Michael Adamsin. Finaali oli äärimmäisen tasainen. Qosimjonov johti sitä kahdesti, mutta Adams tasoitti tilanteen kummallakin kerralla heti seuraavassa pelissä. Nopean shakin katkaisupelissä Qosimjonov voitti mustilla pelaamansa ensimmäisen pelin ja piti tasapelin valkeilla nappuloilla.

Qosimjonovin parhaita tuloksia ovat 1998 Aasian mestaruus, toinen sija nuorten MM-kisoissa 1999, voitto Essenissä 2001, voitto Pamplonassa 2002 (voittaen blitz-katkaisupelissä Viktor Bologanin, kun molemmat olivat saavuttaneet turnauksessa tuloksen 3,5/6), voitto tuloksella 8/9 Vlissingen avoimissa 2003, jaettu ensimmäinen sija Liviu Dieter Nisipeanun kanssa tuloksella 6/9 Punessa 2005, pronssia tuloksella 9,5/12 ykköspöydällä maalleen shakin olympialaisissa 2000 ja toinen sija FIDE:n maailman cupissa 2002 (häviten Viswanathan Anandille finaalissa). Hän on pelannut arvostetussa Corus-turnauksessa Wijk aan Zeessa kahdesti, muttei pärjännyt hyvin kummallakaan kerralla: 1999 hän oli yhdestoista neljästätoista pelaajasta tuloksella 5/13, 2002 hän oli kolmastoista neljästätoista pelaajasta tuloksella 4,5/13. Hän pelasi ensimmäisen kertansa Linaresissa 2005, jakaen viimeisen sijan tuloksella 4/12.

Qosimjonov on julkaissut useita shakkiaiheisia DVD-levyjä ChessBase-yhtiölle.

## Lähteet

## Aiheesta muualla
* 
* 
* Qosimjonovin haastattelu ja hänen Tripolin turnauskertomuksensa New In Chess -lehdessä 2004/6
Drea de Matteo

**Andrea Donna de Matteo** (s. 19. tammikuuta 1972 New York, New York, Yhdysvallat) on yhdysvaltalainen näyttelijä. Hän on näytellyt muun muassa televisiosarjoissa *[[Sopranos]]*, *[[Joey]]*, *[[Täydelliset naiset]]* ja *[[Sons of Anarchy]]*.

## Elämäkerta
### Tausta
De Matteo syntyi italialais-amerikkalaiseen perheeseen Queensissa New Yorkissa. Hänet kasvatettiin katolilaiseksi. De Matteo on opiskellut New Yorkin yliopistossa. Hänen haaveenaan oli näyttelijän uran sijaan ura ohjaajana. 

### Ura näyttelijänä
De Matteo aloitti uransa vuonna 1996. Ensimmäisen kolmen vuoden aikana hän teki vain kaksi roolia. Vuonna 1999 de Matteo sai Adriana La Cervan roolin sarjasta *Sopranos*, jossa hän esiintyi vuoteen 2006 saakka. Sarjan myötä de Matteo nousi kuuluisuuteen. Vuodet 2004–2006 de Matteo näytteli televisiosarjassa *Joey*, jossa hän esitti päähenkilön sisarta, Gina Tribbiania. Vuonna 2009 hän liittyi mukaan *Täydellisiin naisiin*, jossa hän esittää Angie Bolenia, joka muuttaa naapurustoon suuren salaisuuden kera.

Televisiorooliensa lisäksi de Matteo on näytellyt muun muassa elokuvissa ** ja *[[Hyökkäys poliisiasemalle 13 (2005)|Hyökkäys poliisiasemalle 13]]* sekä *Walker Payne*.

De Matteo sai vuonna 2004 Emmy-palkinnon parhaasta naissivuosasta eräässä draamasarjassa. Samana vuonna hän oli ehdolla Golden Globe -palkinnon saajaksi samasta roolisuorituksestaan.

### Yksityiselämä
De Matteo on kihloissa muusikko Shooter Jenningsin kanssa, jonka isä on muusikko Waylon Jennings. Heillä on kaksi lasta .

## Lähteet

## Aiheesta muualla
*
Renée Colliard

**Renée Colliard** (24. joulukuuta 1933 Geneve – 15. joulukuuta 2022) oli sveitsiläinen alppihiihtäjä, joka voitti pujottelun olympiakultaa vuoden 1956 talviolympialaisissa Cortina d’Ampezzossa.

## Lähteet
Valenti Leppänen

**Valenti Leppänen** on Preeti ja Henna Leppäsen poika Väinö Linnan romaanitrilogiassa *[[Täällä Pohjantähden alla]]*.

## Juoni
Pentinkulman oma räätäli Aadolf Halme, sivistynyt mies ja sosialisti, ottaa Valentin jo nuorella iällä kasvattaakseen, koska Leppäsillä elinolot ovat varsin kehnot. Valentista ei tule räätäliä, mutta ”mestarin”, kuten Halmetta kylällä nimittävät, sivistyneisyys jättää jälkensä Valentiin ja hänestä kehkeytyy runoilija. Hieman varttuneempana Valenti lähtee Amerikkaan, mutta palaa sieltä takaisin Suomen itsenäistymisen aikoihin. Valenti lähtee muiden kylän punaisten kanssa pakomatkalle Venäjälle ennen valkoisten tuloa. Heiveröisenä miehenä häntä ei pakoteta taistelemaan saksalaisia vastaan.

Valenti jää kuitenkin muiden punaisten kanssa valkoisten ja saksalaisten vangiksi ja hänet passitetaan Hennalan vankileirille, jossa hän kuuluu samaan vankiryhmään muiden pentinkulmalaisten Akseli Koskelan, Elias Kankaanpään ja Lauri Kiviojan kanssa. Valentin kunto heikkenee kurjissa leirioloissa nopeasti, hänen puheensa muuttuvat sekaviksi ja lopulta hän kuolee nälkään kesällä 1918. Tiedon Valentin kuolemasta tuo Leppäselle Kiviojan Lauri, joka on vapautettu vankileiriltä ensimmäisenä pentinkulmalaisena.

## Lähteet
* 

### Viitteet
Kaarina Koskela

**Kaarina Kivioja, o.s. Koskela** on Koskelan Akselin ja Elinan ainut tytär ja neljäs lapsi romaanitrilogiassa *[[Täällä Pohjantähden alla]]*. Hän rakastuu Aulis Kiviojaan, mistä hänen isänsä Akseli ei ole aluksi ollenkaan mieliksi, mutta lopulta suostuu näiden avioitumiseen. Romaanitrilogian lopussa Kaarinalla ja Auliksella on jo yksi poika.

Elokuvassa Akseli ja Elina nähdään sittemmin mainetta kerännyt viulisti Linda Lampenius vastasyntyneenä Kaarinana, koska hänen äitinsä Ulla Eklund esitti Elinaa. Vanhempaa Kaarinaa esitti elokuvassa Sini Sinervirta. Vuoden 2010 *[[Täällä Pohjantähden alla II]]* -elokuvassa Kaarinan roolissa on Anna Lipponen.
Hōgen-kapina

**Hōgen-kapina** () oli vuonna 1156 käyty sisällissota Japanissa. Se käytiin keisarin vallanperimyksen ja Fujiwara-klaanin sijaishallitsijoiden sisäisten kiistojen vuoksi. Sitä seurasivat samuraiklaanien vallan vakiintuminen ja Japanin historian ensimmäisen samuraijohtoisen hallituksen perustaminen. Sota on saanut nimensä Hōgen-aikakausinimestä.

Kun luostarikeisari Toba oli kuollut, keisari Go-Shirakawa ja vallasta vetäytynyt keisari Sutoku kiistelivät vallanperimyksestä ja luostarikeisarijärjestelmän jatkosta. Fujiwara no Tadamichi asettui Go-Shirakawan puolelle, kun taas hänen pikkuveljensä Fujiwara no Yorinaga tuki Sutokua. Kumpikin osapuoli houkutteli Minamoto- ja Taira-samuraiklaaneja puolelleen. Minamoto-klaanin pää Minamoto no Tameyoshi ja Taira no Tadamasa asettuivat Sutokun ja Yorinagan kannalle, mutta Minamoto no Yoshitomo ja Taira-klaanin pää Taira no Kiyomori tukivat Go-Shirakawaa ja Tadamichiä.

10. heinäkuuta 1156 osapuolten joukot kohtasivat Kiotossa. Sutokun puolella Minamoto no Tametomo (Minamoto no Tameyoshin poika) ehdotti yöllistä hyökkäystä vihollisen palatsiin, mutta Fujiwara no Yorinaga ei hyväksynyt hänen strategiaansa. Samaan aikaan heidän vihollisensa Minamoto no Yoshitomo ehdotti samanlaista suunnitelmaa ja myös toteutti sen. Yöllä 11. heinäkuuta Kiyomori ja Yoshitomo johtivat 600 hengen ratsuväkiosastoa hyökkäyksessä Sutokun palatsiin. Kiyomori hyökkäsi länsiportille, jota vartioi Tametomo. Tametomo karkotti Kiyomorin joukot loistavilla jousiammuntataidoillaan. Sitten Yoshitomo hyökkäsi Tametomoa vastaan, mutta hänetkin torjuttiin. Sutokun samurait taistelivat ankarasti hyökkääjiä vastaan.

Yoshitomo ehdotti, että vihollisen palatsi sytytettäisiin tuleen. Niinpä Sutokun samurait joutuivat kamppailemaan nyt sekä liekkejä että Go-Shirakawan joukkoja vastaan ja pakenivat jättäen Go-Shirakawan liittolaiset voitokkaiksi taistelukentälle.

Voittaessaan Sutokun Go-Shirakawan joukot mahdollistivat keisari Nijōn nousun valtaistuimelle ja Go-Shirakawan siirtymisen luostarikeisariksi vuonna 1158. Sutoku karkotettiin Sanukin provinssiin Shikokulla, Fujiwara no Yorinaga kaatui taistelussa ja Minamoto no Tameyoshi sekä Taira no Tadamasa teloitettiin. Tametomo selviytyi taistelusta ja pakotettiin pakenemaan. Minamoto no Yoshitomosta tuli Minamoto-klaanin pää isänsä kuoleman jälkeen – yhdessä Taira no Kiyomorin kanssa hän onnistui nostamaan kaksi samuraiklaania uusiksi, merkittäviksi poliittisiksi voimiksi Kiotossa.

Hōgen-kapinan tulos ja Minamoto- ja Taira-klaanien välinen kilpailu johti Heiji-kapinaan vuonna 1160. Kamakura-kauden eepos *[[Hōgen monogatari]]* kertoo Hōgen-kapinaan osallistuneiden samuraiden teoista. Yhdessä *[[Heiji monogatari]]n* ja *[[Heike monogatari]]n* kanssa se kuvaa Minamoto- ja Taira-klaanien nousua ja tuhoa.

## Lähteet
Cyrus Young

**Cyrus C. Young** (23. heinäkuuta 1928 Modesto, Kalifornia, Yhdysvallat – 6. joulukuuta 2017 Modesto, Kalifornia, Yhdysvallat) oli yhdysvaltalainen keihäänheittäjä. Hän on kautta aikain ainoa miesten keihäänheiton olympiakultaa voittanut yhdysvaltalainen yleisurheilija. Hän ylsi kyseiseen saavutukseen 24-vuotissyntymäpäivänään vuonna 1952 Helsingissä. 195-senttinen Young voitti olympiafinaalissa parikymmentä senttimetriä lyhemmän maanmiehensä William Millerin 1,32&nbsp;metrillä tuloksella 73,78.

## Lähteet

* 
* 

### Viitteet
Jordan 194

**Jordan 194** oli brittiläisen Gary Andersonin suunnittelema ja Jordanin käyttämä auto kaudella . Autoa ajoivat kilpailussa edelliskauden tapaan brasilialainen Rubens Barrichello ja britti Eddie Irvine. Autoa ajoivat myös muutaman kilpailun ajan japanilainen Aguri Suzuki ja italialainen Andrea de Cesaris. Voimanlähteenä autossa oli Hartin V10 ja renkaat tallille toimitti Goodyear. Ensimmäistä kertaa tallin historiassa kauteen lähdettiin täsmälleen samanlaisella kokoonpanolla, kun viime kauteen jäätiin.

Kausi alkoi Barrichellon osalta hyvin, sillä hän ajoi heti avauskilpailussa neljänneksi ja seuraavana vuorossa olleessa Tyynenmeren GP:ssa peräti kolmanneksi. Palkintosija oli tallin historian ja Barrichellon uran ensimmäinen. Irvinen osalta kausi ei käynnistynyt ollenkaan hyvin hänen saatuaan heti kolmen kilpailun kilpailukiellon, kun hänen katsottiin aiheuttaneen kauden ensimmäisenä ajetussa Brasilian GP:ssa joukkokolari. Eddie Jordan harkiti ensin suomalaisen Mika Salon palkkaamista tuuraajaksi Tyynenmeren GP:hin, mutta japanilainen Aguri Suzuki vei lopulta paikan isojen tulojensa ansiosta.

Tallille entuudestaan tuttu italialainen Andrea de Cesaris nousi toisen kuljettajan rooliin surullisen kuuluisassa San Marinon GP:ssa, jossa Barrichello ajoi rajun ulosajon harjoituksissa, eikä enää kyennyt osallistumaan itse kilpailuun. De Cesaris onnistui ajamaan Monacon GP:ssa neljänneksi. Irvine palasi autonsa rattiin Espanjan GP:ssa, jossa hän avasi kauden pistetilinsä yltäessään kilpailun kuudenneksi. Barrichello saavutti loppukauden aikana vielä neljä neljättä sijoitusta ja Belgian GP:sta hän saavutti tallin ja oman uransa ensimmäisen paalupaikan . Irvine ajoi vielä kerran neljänneksi ja viidenneksi.

Valmistajien MM-sarjassa Jordan sijoittui viidenneksi 28 pisteellään. Sijoitus oli tallin historian siihen asti paras. Autolla saavutettiin yksi palkintosija ja paalupaikka.

## Formula 1 -tulokset

**Lihavointi** tarkoittaa paalupaikkaa, *kursivointi* kilpailun nopeinta kierrosta.

## Aiheesta muualla

* Jordan 194 - The Formula One DataBase
* Jordan 194 - ChicaneF1
* Jordan 194 - F1Olivier
Espanjan Grand Prix 1977

**[[Espanjan Grand Prix]]** 1977 oli Formula 1 -sarjan oskilpailu, joka ajettiin Jaraman radalla 8. toukokuuta, 1977. Kilpailun voitti **[[Mario Andretti]]**.

## Tulokset

## Muuta
*Nopein kierros: Jacques Laffite 1:20.810
*Emilio de Villotan paras sijoitus

## Lähteet